ניק סירסי

ניקולס אלן סירסי (באנגלית: Nicholas Alan Searcy; נולד ב-7 במרץ 1959) הוא שחקן אופי אמריקאי הידוע בעיקר בזכות גילום סמפכ"ל המרשל של ארצות הברית ארט מולן בסדרה "צדק פרטי" של רשת FX. היה לו גם תפקיד מרכזי במיני-סדרה בהפקתו של טום הנקס "מכדור הארץ לירח" בתור דיק סלייטון וגם בסרט המערבון "אימה בערבה". בנוסף ביים את "משפטו של הרוצח הסדרתי הכי גדול באמריקה", סרט שיצא בשנת 2018.Riley, Jason L., "'Gosnell,' Like Its Namesake, Faces a Media Blackout", The Wall Street Journal, October 16, 2018; Heldt, Brianna, "Media Ignores Big Opening and Critical Acclaim for 'Gosnell' Movie", Townhall, October 16, 2018

 ביוגרפיה וקריירה 
ניקולס אלן סירסי נולד בעיירה קולוהי שבקרוליינה הצפונית. הוא בוגר בית הספר תיכון של קולוהי. לאחר מכן למד לזמן קצר בבית הספר לאומנות של קרוליינה הצפונית וסיים את לימודיו באוניברסיטת קרוליינה הצפונית בצ'אפל היל עם תואר באנגלית בקיץ 1982.

מ-1982 עד 1989, סירסי התגורר בניו יורק, שם עשה מחזות אוף ברודוויי. חלקם כללו "ברנשים וחתיכות", "קברט" ו"ישו כוכב עליון". כשחזר לקרוליינה הצפונית, הוא החל לשחק בסרטים שצולמו במקום. תפקידים קטנים ב"ימי הרעם" (1990) וב"נסיך הגאות והשפל" (1991) הובילו לתפקידים של פרנק הבעל המרושע ב"עגבניות ירוקות מטוגנות" (1991) וסגן השריף החביב ב"נל" (1994).

סירסי הופיע במספר סדרות טלוויזיה. היה לו תפקיד חוזר ב-"Thunder Alley", תפקיד קבוע ב"אימה בטריניטי" ותפקיד אורח ב"רצח מדרגה ראשונה" וב"נאש ברידג'ס" בכיכוב דון ג'ונסון. הוא היה דמות קבועה בסדרת של רשת UPN "שבעה ימים" משנת 1998 עד 2001, וגילם את בארי מרטין בסדרה של ABC, "רודני", משנת 2004 עד 2006. הוא גם שיחק במספר סרטי טלוויזיה. בשנת 2014 הופיע בדרמה של CBS "אינטליג'נס" בכיכובו של ג'וש הולווי.

בקיץ 1996, סירסי הפיק, ביים ושיחק בסרט הקולנוע העצמאי שלו "Paradise Falls", שנכתב על ידי שון ברידג'רס, עליו הם זכו בפרסים בפסטיבל הסרטים של אטלנטה ובפסטיבל הסרטים של הוליווד. מאז, הוא הופיע בסרטים כמו "להתחיל מחדש" (2000), "לחיות בתמונות" (2002), "משחק המושבעים" (2003), "מלכודת לנשיא" (2004), "האמת המכוערת" (2009), "גדול מהחיים" (2016), "שלושה שלטים מחוץ לאבינג, מיזורי" (2017) ו"צורת המים" (2017).

בשנת 2011, סירסי הופיע בפרסומת לקמפיין של הרמן קיין "Yellow Flowers" ביוטיוב.

בשנת 2015, סירסי נבחר לביים את הסרט "משפטו של הרוצח הסדרתי הכי גדול באמריקה", דרמת פשע אמיתי המבוססת על רוצח התינוקות המורשע קרמיט גוסנל.

ב-27 בדצמבר 2017, סירסי התארח בתוכנית של ראש לימבו, "המופע של ראש לימבו".

בשנת 2022 הופיע בסרט המערבון של The Daily Wire "אימה בערבה" בכיכובה של ג'ינה קראנו.

 חיים אישיים 
סירסי מתגורר בדרום קליפורניה עם אשתו, השחקנית לסלי ריילי, ושני ילדיהם, קלואי ועומאר.

 פעילות ברשתות חברתיות 
סירסי הוא שמרן גלוי; ההתנהגות הפוליטית והבין-אישית שלו במדיה החברתית, כמו טוויטר, בלטה במספר כלי חדשות. סירסי הצהיר, "אני יודע שלאנשים יש רגשות. זו הסיבה שאני מנסה לפגוע בהם".

בשנת 2013, סירסי לעג לדעותיו הפוליטיות של שון פן על מותו של הדיקטטור הוגו צ'אווס, אשר פן הביע הערצה כלפיו. מאוחר יותר באותה שנה, הוא הגיב להערותיו של המתאבק המקצועי קווין נאש על חוק הגנת החולה בכך שכינה אותו "ממלכתי מנשק תחת". בשנת 2014, סירסי הגיב למספר אנשים בדיון על נישואים חד-מיניים וגילוי עריות, במהלכו לעג לאנשים ולעיתונאים על בסיס משקלם, לאחר שכינו אותו ואת רפובליקנים אחרים "גזעני". סירסי גם לעג לאנשים באופן שגרתי בגלל משקלם בשנת 2015, שוב כתגובה להאשמות כי אלו שמתנגדים למדיניות הדמוקרטית הם "גזענים". סירסי גם ציין את הביקורת שלו על דונלד טראמפ בשנת 2016, ודיווח שחברים כועסים עליו בגלל בדיחות שאמר על המועמד לנשיאות באותה תקופה. סירסי הצהיר, "יש לי בעיה למצוא את הבחירות האלו משהו אחר מלבד מגוחך". בשנת 2017, הוא הביע אי ודאות אם הוא איבד את עבודתו בשל דעותיו הפוליטיות.

 פילמוגרפיה 
+קולנועשנהכותרתתפקידהערות1990ימי הרעםשוטר בכביש המהיר1991נסיך הגאות והשפלאיש במסיבהעגבניות ירוקות מטוגנותפרנק בנט1992שדה האהבהאיש FBI1993שודדת על עקביםרוי סוויניבית הקלפיםנהג באתר בנייההנמלטשריף רולינג1994נלשריף טוד פטרסון1997Paradise Fallsג'ק קיילרג תסריטאי, במאי ומפיק2000טייגרלנדקפטן סאונדרסלהתחיל מחדשסטאן2002לחיות בתמונותשיפוצניק2003ראש המדינהבריאן לואיסמשחק המושבעיםדוייל2004מלכודת לנשיאטום פורד2006פליקהנורברט רייהנערה המתהקארל2007פשע אמריקאילסטר ליקנסעץ נופלקלייד פורסטרהמתקמבקיםמר טרומן2008לכודים ברשתדייוויד ג'ונסוןללא קרדיט2009האמת המכוערתסיוטארט2010הדם לא מכתיב את שמירוברט טילהשיר האחרוןטום בלייקלי2011מאניבולמאט קיאו2012אבודהמר מילר2016החיים היפיםשריףגדול מהחייםהחוואי2017צורת המיםגנרל פרנק הויטשלושה שלטים מחוץ לאבינג, מיזוריהאב מונטגומריללא קרדיט2018משפטו של הרוצח הסדרתי הכי גדול באמריקהמייק קוהאןגם במאי2019האויבים הכי טוביםגרלנד קית'2021האדם משום מקוםהרבHotel Coppeliaתומפסוןסרט של הרפובליקה הדומיניקנית2022אימה בערבהקפטן מילר2023The Old Wayמרשל ג'רטרייגןג'יימס בייקרThe Warrant: Breaker's Lawקולונל דרידג'חסר מעצורים (אנ') קפטן פרימן
+טלוויזיהשנהכותרתתפקידהערות1992פרקליטי אל איימר קרקפרק 1I'll Fly Awayהולט סוכן ה-FBI1993כחום הלילהסטןReturn to Lonesome Doveראב2 פרקים1994Thunder Alleyברט8 פרקים1995Double Rushד"ר חדר המיוןפרק 11995–1996אימה בטריניטיסגן בן הילי18 פרקים1996נאש ברידג'סוינסנט מולרויפרק 11997שיקגו הופאלימהדורה מוקדמתרוברט דנקובסקי1998מכדור הארץ לירחדיק סלייטוןמיני-סדרה; 10 פרקים1998–2001שבעה ימיםניית׳ן רמזידמות ראשית; 66 פרקים1999CI5: The New Professionalsמת'יו 7:12פרק 12002Double Teamedלארי בורגסרט טלוויזיה2003CSI: מיאמיג'ק סיגרפרק 1לאקיג'קסון לינקטרהסניגורפול נייסטרוםהבית הלבןנייט סינגר2004–2006רודניבארי מרטיןדמות ראשית; 44 פרקים2005–2006CSIהשריף ברדיק2 פרקים2007נשות קבעמר קראדוקפרק 1NCISג'וזף בארנסמחשבות פליליותהבלש ג'ורדן2008בוסטון ליגלהארי בקהאם2008–2009כסף קלרוי באפקיןדמות ראשית; 8 פרקים2009ללא עקבותויין ווגלפרק 1שקר לימר דונלי2010המנטליסטהשריף אנדי ברנסייד2010–2015צדק פרטיארט מולןדמות ראשית; 78 פרקים2013ארצ'רמשמר הגבולדיבוב; פרק 1::NTSF:SD:SUVגאריפרק 1ממיניית'ן2013–2015שוות בקליבלנדסוהר/מפקד2 פרקים2014אינטליג'נסגנרל גרג קרטרפרק 1עלי כותרת עפים ברוחד"ר ריבססרט טלוויזיההוואי חמש-אפסנד בורוזפרק 12015Key & Peeleשוטר2016נובמבר 1963דיק סימונסמיני-סדרה; 5 פרקים2018שיקגו MEDג'רום פריספרק 1נשק קטלנירייהחווהפרנק2 פרקים2019מוקד 911האב ג'יימסוןפרק 1האזור החםפרנק מייז2023The Mantawauk Cavesשריף הופרפודקאסט; 12 פרקים2024הזוג המושלםקארלסדרת טלוויזיה של נטפליקס

 קישורים חיצוניים 

 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1959